CELEX: 32007R0546
Language: mt
Date: 2007-05-16
Title: Regolament tal-Kummissjoni (KE) Nru 546/2007 tas- 16 ta’ Mejju 2007 li jistabbilixxi projbizzjoni fuq is-sajd għall-aringi fis-subdiviżjonijiet 25-27, 28.2, 29 u 32 tal-Baħar Baltiku minn bastimenti li jtajru l-bandiera tal-Ġermanja

17.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 129/23
            
         REGOLAMENT TAL-KUMMISSJONI (KE) Nru 546/2007
   tas-16 ta’ Mejju 2007
   li jistabbilixxi projbizzjoni fuq is-sajd għall-aringi fis-subdiviżjonijiet 25-27, 28.2, 29 u 32 tal-Baħar Baltiku minn bastimenti li jtajru l-bandiera tal-Ġermanja
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 2371/2002 ta’ l-20 ta’ Diċembru 2002 dwar il-konservazzjoni u l-isfruttament sostenibbli tar-riżorsi tas-sajd taħt il-Politika Komuni tas-Sajd (1), u b'mod partikolari l-Artikolu 26(4) tiegħu,
   Wara li kkunsidrat ir-Regolament tal-Kunsill (KEE) Nru 2847/93 tat-12 ta’ Ottubru 1993 li jistabbilixxi sistema ta’ kontroll applikabbli għall-politika komuni tas-sajd (2), u b’mod partikolari l-Artikolu 21(3) tiegħu,
   Billi:
   
               (1)
            
            
               Ir-Regolament tal-Kunsill (KE) Nru 1941/2006 tal-11 ta' Diċembru 2006 li jiffissa l-opportunitajiet ta' sajd u l-kundizzjonijiet assoċjati għal ċerti stokkijiet ta' ħut u gruppi ta' ġgajtiet ta' ħut applikabbli fil-Baħar Baltiku għall-2007 (3), jistabbilixxi l-kwoti għall-2007.
            
         
               (2)
            
            
               Skond l-informazzjoni li rċeviet il-Kummissjoni, il-qabdiet ta' l-istokk imsemmi fl-Anness għal dan ir-Regolament mill-bastimenti li jtajru l-bandiera ta' l-Istat Membru msemmi hemmhekk, jew li huma rreġistrati fih, eżawrew il-kwota allokata għall-2007.
            
         
               (3)
            
            
               Jeħtieġ għalhekk li jiġi pprojbit is-sajd għal dak l-istokk kif ukoll iż-żamma tiegħu fuq il-bastimenti, it-trasbord u l-ħatt tiegħu l-art,
            
         ADOTTAT DAN IR-REGOLAMENT:
   Artikolu 1
   Eżawriment tal-kwota
   Il-kwota tas-sajd allokata għall-Istat Membru msemmi fl-Anness għal dan ir-Regolament għall-istokk imsemmi hemmhekk għall-2007 titqies bħala eżawrita mid-data stipulata f’dak l-Anness.
   Artikolu 2
   Projbizzjonijiet
   Is-sajd għall-istokk imsemmi fl-Anness għal dan ir-Regolament minn bastimenti li jtajru l-bandiera ta’ l-Istat Membru msemmi hemmhekk jew li huma rreġistrati fih għandu jiġi pprojbit mid-data stipulata f’dak l-Anness. Huwa pprojbit li t-tali stokk maqbud minn dawk il-bastimenti wara dik id-data jinżamm fuq il-bastimenti, jiġi ttrasbordat jew jinħatt l-art.
   Artikolu 3
   Dħul fis-seħħ
   Dan ir-Regolament ghandu jidħol fis-seħħ l-għada ta' meta ssir il-pubblikazzjoni fil-Ġurnal Ufficjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 16 ta’ Mejju 2007.
      
         
            Għall-Kummissjoni
         
         Fokion FOTIADIS
         
            Direttur Ġenerali għas-Sajd u l-Affarijiet Marittimi
         
      
   
   
      (1)  ĠU L 358, tal-31.12.2002, p. 59.
   
      (2)  ĠU L 261, 20.10.1993, p. 1. Ir-Regolament kif emendat l-aħħar mir-Regolament (KE) Nru 1967/2006 (ĠU L 409, 30.12.2006, p. 11, kif ikkoreġut permezz tal-ĠU L 36, tat-8.2.2007, p. 6).
   
      (3)  ĠU L 367, 22.12.2006, p. 1.
   
      ANNESS
      
                  Nru
               
               
                  09
               
            
                  Stat membru
               
               
                  Il-Ġermanja
               
            
                  Stokk
               
               
                  HER/3D-R31
               
            
                  Speċi
               
               
                  Aringi (Clupea harengus)
               
            
                  Żona
               
               
                  Subdiviżjonijiet 25-27, 28.2, 29 u 32 tal-Baħar Baltiku
               
            
                  Data
               
               
                  20 ta’ April 2007